Liverpool i-a găsit înlocuitor lui Mohamed Salah! "Se potrivește perfect"
Egipteanul se află pe "Anfield" din iulie 2017.
Cotat la 65 de milioane de euro de site-urile de specialitate, Mohamed Salah mai are contract cu echipa din Merseyside până la finele sezonului 2024/25, doar că ar putea să-i părăsească pe "cormorani" la vară.
Liverpool i-a găsit înlocuitor lui Mohamed Salah! "Se potrivește perfect"
GOAL scrie însă că Liverpool a pus ochii pe un posibil înlocuitor pentru starul egiptean: Donyell Malen, de la Borussia Dortmund, care e cotat de Transfermarkt la nu mai puțin de 35 de milioane de euro.
"Clubul din Merseyside crede că Malen s-ar potrivi ideal cu maniera în care funcționează sistemul ofensiv al lui Liverpool", au notat englezii.
Mai mult, aceeași sursă a informat faptul că Malen și-ar dori și el să prindă transferul la Liverpool, doar că depinde mult și de cine va prelua trupa din Merseyside sezonul viitor.
Jurgen Klopp pleacă de pe "Anfield", după ce a anunțat că stagiunea 2023/24 e ultima ca principal la Liverpool, unde a reușit să câștige toate trofeele în decursul anilor.
Ce urmează pentru Liverpool
Pentru formația dirijată de Jurgen Klopp urmează meciul de duminică, 31 martie, de la ora 16:00, cu Brighton & Hove Albion, de pe "Anfield".
Ultima întâlnire dintre cele două s-a petrecut în turul sezonului, moment în care Liverpool și Brighton au remizat 2-2, în runda cu numărul opt.
Urmăriți SPORT.RO și pe Google News